字粒

字粒係指喺活字印刷度用來排版嘅活字，有木造同金屬造嘅兩種，細粒嘅都係金屬造，淨係大粒嘅先可以木造；金屬造嘅用嘅好多時係一種鉛合金，所以又叫鉛字。大粒嘅之所以係木造，係因為如果用金屬造，用耐咗反而會變形，甚至會裂開。

用字粒排版又叫 ｢執字粒｣。執完字粒之後有冇錯叫校對，錯咗叫 ｢執錯字粒｣。

用字粒排版基本上已經被電腦排版取代，但係仲有人用字粒排版，作為一種藝術或者工藝創作。電腦排版唔會用字粒，但係有對應嘅概念，叫字形。

印刷

攷

排版
架生